ddrg/super_eurlex huggingface dataset:
Euroopa Liidu Teataja L 141 , 04/06/1999 Lk 0004 - 0004



Komisjoni määrus (EÜ) nr 1167/1999, 3. juuni 1999, millega muudetakse määrust (EÜ) nr 831/97, milles sätestatakse avokaadode turustusnormid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] EÜT L 297, 21.11.1996, lk 1. viimati muudetud määrusega (EÜ) nr 857/1999, [2] EÜT L 108, 27.4.1999, lk 7. eriti selle artikli 2 lõiget 2, ning arvestades, et: (1) komisjoni määruse (EÜ) nr 831/97 [3] EÜT L 119, 8.5.1997, lk 13. lisas sätestatakse avokaado turustusnorm; (2) ÜRO Euroopa Majanduskomisjoni standardit FFV-42, mis käsitleb EMK liikmesriikide vahelises rahvusvahelises kaubanduses liikuvate avokaadode turustamist ja kaubandusliku kvaliteedi kontrolli, on EMK riknevate toodete standardimise ja kvaliteedi arendamise töörühma hiljutistel koosolekutel muudetud; määruse (EÜ) nr 2200/96 artikli 2 lõikes 2 sätestatakse, et puu- ja köögivilja standardite vastuvõtmisel tuleb võtta arvesse kõnealuse töörühma soovitatud ÜRO Euroopa Majanduskomisjoni standardeid; avokaadode puhul kohaldatavad ühenduse standardid tuleb viia kooskõlla vastavate ÜRO Euroopa Majanduskomisjoni standarditega; (3) käesoleva määrusega ettenähtud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 831/97 lisa muudetakse järgmiselt. 1. II jaotise "KVALITEEDINÕUDED" punktis A "Miinimumnõuded" lisatakse teise lõigu esimese lause sõnade "peavad olema" järele sõnad "lähetamise ajal tihked ja". 2. V jaotise "ESITUSVIISI NÕUDED" punktis A "Ühtlikkus" asendatakse esimene lõik järgmise lõiguga (kaasa arvatud joonealune märkus): [1] Muutust tumeda kestaga sortide värvuses ei loeta veaks, kuid igas pakendis olevate puuviljade värvus peab lähetamise ajal olema ühtlik. "Iga pakendi sisu peab olema ühtlik ja sisaldama sama päritoluga, sama sorti, sama kvaliteedi, sama värvi [1] Muutust tumeda kestaga sortide värvuses ei loeta veaks, kuid igas pakendis olevate puuviljade värvus peab lähetamise ajal olema ühtlik. ja sama suurusega avokaadosid." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. juuni 1999 Komisjoni nimel komisjoni liige Franz Fischler --------------------------------------------------
Euroopa Liidu Teataja L 256 , 01/10/1999 Lk 0048 - 0049



Komisjoni määrus (EÜ) nr 2083/1999, 30. september 1999, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1253/1999, [2] eriti selle artiklit 5, ning arvestades, et: (1) sekkumiskeskused on määratud kindlaks komisjoni määruse (EMÜ) nr 2273/93 [3] (viimati muudetud määrusega (EÜ) nr 1983/98 [4]) lisas; mõned liikmesriigid on palunud nimetatud lisa muuta; need taotlused tuleks rahuldada; (2) käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa muudetakse järgmiselt. 1. Prantsusmaa osas on muudatused järgmised: Departemangud | Väljajäetavad keskused | Lisatavad keskused | Aisne – 02 | Château-Thierry (nisu, oder) | Chierry (nisu, oder) | Allier – 03 | Montluçon (nisu) | Villefranche (nisu) | Allier – 03 | Tréteau (mais) | Saint-Martin-des-Lais (nisu, mais) | Aude – 11 | Trèbes (oder) | Castelnaudary (sorgo) | Calvados – 14 | Moult (nisu, oder, mais) | Cheux (nisu, oder, mais) | Creuse – 23 | La Souterraine (nisu) | | Creuse – 23 | | Maison-Feyne (nisu) | Drome – 26 | Pierrelatte (oder) | | Eure – 27 | Saint-André-de-l'Eure (mais) | Harcourt (nisu) | Eure-et-Loir – 28 | Orgères (oder) | Orgères (mais) | Eure-et-Loir – 28 | Brou (mais) | Brou (oder) | Eure-et-Loir – 28 | Courville (kõva nisu) | Lucé (oder) | Haute-Loire – 43 | Le Puy (oder) | | Indre-et-Loire – 37 | Ville-aux-Dames (mais) | Ville-Perdue (oder) | Landes – 40 | Solférino (oder) | Aire-sur-Adour (mais) | Landes – 40 | Haut-Mauco (nisu, oder, mais) | Tartas (nisu, oder, mais) | Loiret – 45 | Ormes (oder, mais) | Châteaurenard (nisu) | Loiret – 45 | Beaugency (kõva nisu, oder, mais) | Meung-sur-Loire (nisu, mais) | Loiret – 45 | | Artenay (oder) | Loiret – 45 | | Courtenay (oder) | Loiret – 45 | | Chatillon-Coligny (mais) | Loiret – 45 | Chalette (kõva nisu) | | Maine-et-Loire – 49 | Montreuil-Bellay (kõva nisu) | Gennes (oder) | Rhone – 69 | | Saint-Roman-en-Gal (mais) | 2. Austria osas: keskus "Enns" muudetakse keskuseks "Ennsdorf". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. september 1999 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 160, 26.6.1999, lk 18. [3] EÜT L 207, 18.8.1993, lk 1. [4] EÜT L 256, 18.9.1998, lk 10. --------------------------------------------------
Komisjoni määrus (EÜ) nr 2654/1999,

16. detsember 1999,

millega muudetakse määrust (EMÜ) nr 2921/90 lõssist kaseiini ja kaseinaatide tootmiseks antava abi kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artiklit 15,

ning arvestades, et:

(1) määrusega (EÜ) nr 1255/1999 asendatakse alates 1. jaanuarist 2000 nõukogu määrus (EMÜ) nr 804/68 [2] (viimati muudetud määrusega (EÜ) nr 1587/96 [3]) ja muu hulgas nõukogu 15. juuli 1968. aasta määrus (EMÜ) nr 987/68, milles sätestatakse kaseiiniks või kaseinaatideks töödeldava lõssi jaoks abi andmise üldeeskirjad, [4] viimati muudetud määrusega (EMÜ) nr 1435/90 [5]; kõnealuse uue korra arvessevõtmiseks tuleb muuta komisjoni 10. oktoobri 1990. aasta määrust (EMÜ) nr 2921/90 lõssist kaseiini ja kaseinaatide tootmiseks antava abi kohta, [6] viimati muudetud määrusega (EÜ) nr 2501/1999 [7]; kõnealuse toetuskava tingimustele vastavate toodete määratlused tuleks lisada kõnealusesse määrusesse ja tuleks täpsustada asutus, kellele abi taotlejad peaksid oma taotlused adresseerima; kõnealuseid sätteid kohaldatakse alates 1. jaanuarist 2000;

(2) piima- ja piimatooteturu korralduskomitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2921/90 artiklit muudetakse 1 järgmiselt.

1. Lõike 2 sissejuhatav osa asendatakse järgmisega:

"2. Abi makstakse kaseiini või kaseinaatide tootja kirjaliku taotluse põhjal, mis esitatakse pädevale asutusele liikmesriigis, kus kaseiin või kaseinaadid on toodetud, ja milles on märgitud:"

2. Lisatakse järgmine lõige:

"4. Käesolevas määruses kasutatakse järgmisi mõisteid:

a) lõss – ühe või mitme lehma või kitse piim, millele ei ole midagi lisatud ja mis on üksnes osaliselt kooritud, nii et selle rasvasisaldus ei ületa 0,10 %;

b) toorkaseiin – vees lahustumatud tooted, mis on saadud lõssist sadestamise teel mikroobse hapestamisega või hapete, laabi või muude piima kalgendavate ensüümide lisamisega, olenemata eelnevast ioonivahetus- või kontsentratsiooniprotsessist;

c) kaseiin – vees lahustumatud pestud ja kuivatatud tooted, mis on saadud toorkaseiinist või lõssist sadestamise teel mikroobse hapestamisega või hapete, laabi või muude piima kalgendavate ensüümide lisamisega, olenemata eelnevast ioonivahetus- või kontsentratsiooniprotsessist;

d) kaseinaadid – neutraliseerimisvedelikega töödeldud kaseiini või toorkaseiini kuivatamisel saadud tooted."

Artikkel 2

Käesolev määrus jõustub 1. jaanuaril 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. detsember 1999

Komisjoni nimel

komisjoni liige

Franz Fischler

[1] EÜT L 160, 26.6.1999, lk 48.

[2] EÜT L 148, 28.6.1968, lk 13.

[3] EÜT L 206, 16.8.1996, lk 21.

[4] EÜT L 169, 18.7.1968, lk 6.

[5] EÜT L 138, 31.5.1990, lk 8.

[6] EÜT L 279, 11.10.1990, lk 22.

[7] EÜT L 304, 27.11.1999, lk 13.

--------------------------------------------------
Euroopa Liidu Teataja L 011 , 16/01/1999 Lk 0014 - 0015



Komisjoni määrus (EÜ) nr 101/1999, 15. jaanuar 1999, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega ning määrust (EMÜ) nr 429/90 ühenduse otsetarbimiseks ettenähtud kontsentreeritud võile pakkumismenetluse teel toetuse andmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 6 lõiget 6 ja artikli 7a lõiget 3, ning arvestades, et: komisjoni määruses (EMÜ) nr 3143/85 [3] (viimati muudetud määrusega (EÜ) nr 1802/95 [4]) sätestatakse ühenduses kontsentreeritud võina otsetarbimiseks ettenähtud sekkumisvõi müük alandatud hindadega; kõnealuse kava kohaldamist jätkatakse, kuni sekkumislao võivarud seda võimaldavad; komisjoni määrusega (EMÜ) nr 429/90 [5] (viimati muudetud määrusega (EÜ) nr 417/98 [6]) nähakse ette pakkumismenetluse teel toetuse andmine kontsentreeritud võile, mis on toodetud ühenduse turult pärit olevast võist või koorest ja ette nähtud ühenduses otsetarbimiseks; kõnealuste määrustega ning komisjoni 15. detsembri 1997. aasta määrusega (EÜ) nr 2571/97 (või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks, [7] viimati muudetud määrusega (EÜ) nr 1982/98 [8]) on ette nähtud märgistusainete lisamine kontsentreeritud võile, et tagada lõpptoote sihipärane kasutamine; tuleks ette näha, et samasid määrasid ja standardmeetodeid kohaldatakse ka siis, kui kõnealustes määrustes osutatud keemiliste märgistusainete sisaldust ei ole järgitud; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 3143/85 artikli 9 lõike 2 teine lõik asendatakse järgmisega: "Kui siiski avastatakse, et näiteks ebaühtlase jaotumise tõttu on iga artikli 5 lõikes 2 osutatud toote sisaldus üle 5 %, aga alla 30 % väiksem ettenähtud miinimumkogusest, jäetakse tagastamata 1,5 % töötlemistagatisest iga protsendipunkti kohta allpool ettenähtud miinimumkogust." 2. Määruse (EMÜ) nr 429/90 artikli 8 lõikes 4 asendatakse tekst "20 %" tekstiga "30 %". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. jaanuar 1999 Komisjoni nimel komisjoni liige Franz Fischler [1] EÜT L 148, 28.6.1968, lk 13. [2] EÜT L 206, 16.8.1996, lk 21. [3] EÜT L 298, 12.11.1985, lk 9. [4] EÜT L 174, 26.7.1995, lk 27. [5] EÜT L 45, 21.2.1990, lk 8. [6] EÜT L 52, 21.2.1998, lk 18. [7] EÜT L 350, 20.12.1997, lk 3. [8] EÜT L 256, 18.9.1998, lk 9. --------------------------------------------------
Euroopa Liidu Teataja L 125 , 19/05/1999 Lk 0008 - 0008



Komisjoni määrus (EÜ) nr 1024/1999, 18. mai 1999, millega muudetakse määrust (EÜ) nr 1595/98, millega muudetakse määrust (EÜ) nr 2603/97, milles kehtestatakse üksikasjalikud rakenduseeskirjad AKV riikidest ning ülemeremaadest ja -territooriumidelt pärit riisi impordi kohta ja sätestatakse üksikasjalikud erieeskirjad AKV riikidest pärit riisi suhtes kohaldatud imporditollimaksude osaliseks hüvitamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuli 1998. aasta määrust (EÜ) nr 1706/98 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra ning määruse (EMÜ) nr 715/90 kehtetuks tunnistamise kohta, [1] eriti selle artikli 30 lõiget 1, ning arvestades, et: (1) komisjoni määruse (EÜ) nr 1595/98 [2] artikli 2 lõike 3 punkti c teise lõiguga nähakse ette liikumissertifikaadi EUR.1 originaaleksemplari esitamine tõendina, et eksportiva AKV riigi tolliasutustele on laekunud täiendav ekspordimaks; (2) see tingimus on põhjustanud mõningaid haldusraskusi; seetõttu on vaja, et täiendava ekspordimaksu laekumise tõendina esitatakse liikumissertifikaadi EUR.1 tõestatud koopia, mille lahtrisse 7 on tehtud vajalikud kanded; (3) 3) käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1595/98 artikli 2 lõike 3 punkti c teine lõik asendatakse järgmisega: "See tõend esitatakse, kui esitatakse selle liikmesriigi tolliasutuste poolt, kus kaubad on lastud vabasse ringlusse, tõestatud liikumissertifikaadi EUR.1 koopia, mille on nõuetekohaselt täitnud eksportiva AKV riigi tolliasutused ja mille lahtrisse 7 on tehtud üks järgmistest kannetest: Summa riigi vääringus: - Tasa complementaria percibida a la exportación del arroz - Særafgift, der opkræves ved eksport af ris - Bei der Ausfuhr von Reis erhobene ergänzende Abgabe - Συμπληρωματικός φόρος εισπραχθείς κατά την εξαγωγή του ρυζιου - Complementary charge collected on export of rice - Taxe complémentaire perçue à l’exportation du riz - Tassa complementare riscossa all’esportazione del riso - Bij uitvoer van de rijst opgelegde aanvullende heffing - Imposição complementar cobrada na exportação do arroz - Riisin viennin yhteydessä perittävä täydentävä maksu - Särskild avgift för risexport. (Allkiri ja ametlik tempel)." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. mai 1999 Komisjoni nimel komisjoni liige Franz Fischler [1] EÜT L 215, 1.8.1998, lk 12. [2] EÜT L 208, 24.7.1998, lk 21. --------------------------------------------------
Euroopa Liidu Teataja L 043 , 17/02/1999 Lk 0006 - 0006



Komisjoni määrus (EÜ) nr 344/1999, 16. veebruar 1999, millega muudetakse määrust (EÜ) nr 1439/95, millega kehtestatakse nõukogu määruse (EMÜ) nr 3013/89 üksikasjalikud rakenduseeskirjad lamba- ja kitselihasektori toodete impordi ja ekspordi osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 3. novembri 1998. aasta määrust (EÜ) nr 2467/98 lambaliha- ja kitselihaturu ühise korralduse kohta, [1] eriti selle artikli 17 lõiget 1, ning arvestades, et: päritoludokumente väljaandvate asutuste loetelu läbivaatamise korda tuleks lihtsustada, et hetkeolukorda aegsasti arvesse võtta; sel eesmärgil peaks komisjonil olema õigus vaadata kõnealune asutuste loetelu läbi oma otsuse alusel; Austraalia on nimetanud uue päritoludokumente väljaandva asutuse; seepärast tuleks muuta komisjoni määruse (EÜ) nr 1439/95 [2] (viimati muudetud määrusega (EÜ) nr 1764/98 [3]) I lisa; kuna Austraalia on nimetanud uue väljaandva asutuse alates 1. veebruarist 1999, on asjakohane tunnistada kõnealuse asutuse väljaantud dokumente kehtivatena alates sellest kuupäevast; käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1439/95 muudetakse järgmiselt. 1. Artikli 12 lõige 2 asendatakse järgmisega: "2. Komisjon võib kõnealust loetelu kohandada, kui väljaandvat asutust enam ei tunnustata, kui kõnealune asutus ei täida talle pandud kohustusi või kui määratakse uus väljaandev asutus." 2. I lisas asendatakse nimetus "Department of Primary Industries and Energy" nimetusega "Department of Agriculture, Fisheries and Forestry". Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 1. veebruarist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. veebruar 1999 Komisjoni nimel komisjoni liige Franz Fischler [1] EÜT L 312, 20.11.1998, lk 1. [2] EÜT L 143, 27.6.1995, lk 7. [3] EÜT L 223, 11.8.1998, lk 4. --------------------------------------------------
Komisjoni määrus (EÜ) nr 2419/1999,

12. november 1999,

millega täiendatakse määruse (EÜ) nr 2301/97 (teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse) lisa

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artikli 9 lõiget 1,

ning arvestades, et:

(1) Hispaania on edastanud komisjonile määruse (EMÜ) nr 2082/92 artikli 7 kohaselt taotluse teatava nimetuse kandmiseks eripärasertifikaatide registrisse;

(2) märgistust "garanteeritud traditsiooniline eritunnus" saab kasutada üksnes kõnealusesse registrisse kantud nimetuste puhul;

(3) pärast käesoleva määruse lisas sätestatud nimetuse avaldamist Euroopa Ühenduste Teatajas [2] saadeti komisjonile kõnealuse määruse artikli 8 alusel vastuväide, mis võeti pärast asjakohaste selgituste andmist tagasi; väljendit "Serrano" käsitatakse määruse (EMÜ) nr 2082/92 artikli 5 lõike 1 esimese taande kohaselt eripärasena, s.t seda ei saa tõlkida; seepärast tuleb kõnealust väljendit kasutada antud kujul; lisaks sellele on väljend "Serrano" registreeritud, piiramata väljendi "Montagne" kasutamist; nende väljendite vahel ei ole vastuolu;

(4) sellest tulenevalt tuleks käesoleva määruse lisas sätestatud nimetus kanda eripärasertifikaatide registrisse ja võtta garanteeritud traditsioonilise eritunnusena määruse (EMÜ) nr 2082/92 artikli 13 lõike 2 kohaselt ühenduses kaitse alla; see tähendab, et kõnealust nimetust võib kasutada üksnes juhul, kui on täidetud spetsifikatsiooni kohased tingimused; tuleks siiski lubada kolme kuu pikkust üleminekuperioodi, et kasutada ära spetsifikatsioonile mittevastavate toodete varud;

(5) käesoleva määruse lisaga täiendatakse komisjoni määruse (EÜ) nr 2301/97 [3] (viimati muudetud määrusega (EÜ) nr 2527/98 [4]) lisa,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas sätestatud nimetus lisatakse määruse (EÜ) nr 2301/97 lisasse ja kantakse määruse (EMÜ) nr 2082/92 artikli 9 lõikega 1 ettenähtud eripärasertifikaatide registrisse.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. märtsist 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. november 1999

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] EÜT C 371, 1.12.1998, lk 3.

[3] EÜT L 319, 21.11.1997, lk 8.

[4] EÜT L 317, 26.11.1998, lk 14.

--------------------------------------------------

LISA

Jamón Serrano (määruse (EMÜ) nr 2082/92 artikli 13 lõige 2) [1]

[1] Spetsifikatsiooni põhipunktid on sätestatud EÜTs C 371, 1.12.1998, lk 3.

--------------------------------------------------
Komisjoni määrus (EÜ) nr 2317/1999,

29. oktoober 1999,

millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisas loetletud nime "Idiazábal" spetsifikatsiooni andmeid

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/2000, [2] eriti selle artiklit 9,

ning arvestades, et:

(1) Hispaania valitsus on vastavalt määruse (EMÜ) nr 2081/92 artiklile 9 taotlenud, et komisjoni määruse (EÜ) nr 1107/96 [3] (viimati muudetud määrusega (EÜ) nr 1070/1999 [4]) alusel kaitstud päritolunimetusena registreeritud nime "Idiazábal" spetsifikatsiooni andmeid muudetaks. Muudatusega kehtestatakse seda nime kandva juustu pH taseme vahemikuks 4,9–5,5 praeguse 5,1–5,8 asemel;

(2) taotlust on arutatud ja muudatust loetakse väikeseks. See järeldus põhineb kõnealuse juustuga läbiviidud mitmete pH testide tulemustel. Need testid näitasid, et nime registreerimisel kehtestatud vahemik ei vasta eriti tegelikkusele. Seetõttu tuleb seda vahemikku kohandada, et viia see vastavusse tegeliku olukorraga. Sellel muudatusel ei ole mingit mõju kõnealuse toote ja piiritletud ala vahelisele seosele ega eelkõige laagerdumist käsitlevatele tingimustele. Lisaks sellele ei mõjuta muudatus muude tootjate õigusi;

(3) komisjon otsustas 9. septembril 1999 määruse (EMÜ) nr 2081/92 artiklis 9 sätestatud korras, et kuna tegemist on väikse muudatusega, ei ole kõnealuse määruse artiklis 6 sätestatud korda vaja kohaldada;

(4) samuti võttis komisjon arvesse, et muudatus on kooskõlas määrusega (EMÜ) nr 2081/92. Seega tuleb registreerida ja avaldada nime "Idiazábal" kandva juustu pH taseme muudatus,

ON VASTU VÕTNUD KÄESOLEVA MÄÄRUSE:

Artikkel 1

Kaitstud päritolunimetusega "Idiazábal" hõlmatud juustu pH taseme muudatus seniselt vahemikult 5,1–5,8 uuele vahemikule 4,9–5,5 registreeritakse ja avaldatakse vastavalt määruse (EMÜ) nr 2081/92 artikli 6 lõikele 4.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. oktoober 1999

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] EÜT L 156, 13.6.1997, lk 10.

[3] EÜT L 148, 21.6.1996, lk 1.

[4] EÜT L 130, 26.5.1999, lk 18.

--------------------------------------------------
Komisjoni määrus (EÜ) nr 1526/1999,

13. juuli 1999,

millega määratakse kindlaks vastuvõetavate ekspordilitsentsidega hõlmatud koguste osakaal sealihasektoris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 16. juuni 1995. aasta määrust (EÜ) nr 1370/95, millega sätestatakse ekspordilitsentside süsteemi üksikasjalikud rakenduseeskirjad sealihasektoris, [1] viimati muudetud määrusega (EÜ) nr 1719/98, [2] eriti selle artikli 3 lõiget 4,

ning arvestades, et:

(1) määrusega (EÜ) nr 1370/95 sätestatakse erimeetmed juhuks, kui ekspordilitsentsi taotlused on seotud koguste ja/või kulutustega, mis ületavad tavapärased kaubakogused või mille puhul tekib oht neid ületada, võttes arvesse nõukogu määruse (EMÜ) nr 2777/75 [3] (viimati muudetud komisjoni määrusega (EÜ) nr 2916/95 [4]) artikli 8 lõikes 11 osutatud piiranguid ja/või nendega seotud kulutusi kõnealusel ajavahemikul;

(2) teatavate sealihatoodete turgu iseloomustab ebakindlus; kõnealuste toodete suhtes kohaldatavate eksporditoetuste eelseisev kohandamine on põhjustanud ekspordilitsentsitaotluste esitamise spekuleerimise eesmärgil; on oht, et 5.–9. ja 12.–13. juulini 1999 taotletud koguste kohta ekspordilitsentside väljaandmise tulemusena võidakse ületada asjaomaste toodete tavapäraselt realiseeritavad kogused; tuleks tagasi lükata need asjaomaseid tooteid hõlmavad taotlused, mille kohta ei ole veel välja antud ekspordilitsentsi,

ON VASTU VÕTNUD KÄESOLEVA MÄÄRUSE:

Artikkel 1

Kuni 13. juulini 1999 vastavalt määrusele (EÜ) nr 1370/95 ning kõnealuse määruse I lisa kategooriate 1, 2 ja 3 kohta esitatud sealiha ekspordilitsentside taotluste suhtes, mille puhul oleks litsentsid tulnud välja anda alates 14. juulist ja 21. juulist 1999, taotluste läbivaatamine katkestatakse.

Artikkel 2

Käesolev määrus jõustub 14. juulil 1999.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuli 1999

Komisjoni nimel

komisjoni liige

Franz Fischler

[1] EÜT L 133, 17.6.1995, lk 26.

[2] EÜT L 125, 1.8.1998, lk 58.

[3] EÜT L 282, 1.11.1975, lk 77.

[4] EÜT L 305, 19.12.1995, lk 49.

--------------------------------------------------